4. ΒΑΣΙΛΙΚΟΝ ΔΙΑΤΑΓΜΑ της 31 Αυγ. /11 Σεπτ. 1957 (ΦΕΚ Α΄ 176) Περί αναθέσεως αρμοδιοτήτων εις Ναυτικήν Υγειονομικήν Επιτροπήν προς άσκησιν των εν παρ. 3 του άρθρ. 4 του από 30.12.1955 Β.Δ/τος αρμοδιοτήτων. Έχοντες υπ΄ όψιν: α)τον Νόμ. 2795/54 “περί παροχής φαρμακευτικής περιθάλψεως και εξόδων κηδείας εις τους εν ενεργεία στρατιωτικούς κλπ” (ΦΕΚ 53Α/54), β)το άρθρ. 85 του Νόμ. 1811/51 “περί Κώδικος καταστάσεως των Δημοσίων Διοικητικών Υπαλλήλων” (ΦΕΚ 141Α/51), γ)το άρθρ. 15 (παρ. 3β) του Ν.Δ. 2887/53 “περί Υπουργείου Εθνικής Αμύνης κλπ.” (ΦΕΚ 108Α/53), δ)γνώμην του Α.Ν.Σ. και την υπ΄ αριθ. 410/1957 γνωμοδότησιν του Συμβουλίου Επικρατείας, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρον μόνον.-1.Η υπό της παρ. 3 του άρθρ. 4 του από 30.12.1955 Β.Δ/τος “περί νοσοκομειακής περιθάλψεως των μελών των οικογενειών των τακτικών Δημοσίων Διοικητικών Υπαλλήλων” προβλεπομένη αρμοδιότης του Διοικητικού Συμβουλίου Νοσηλευτικού Ιδρύματος, καθ΄ όσον αφορά τα Νοσοκομεία του Β. Ναυτικού, μεταβιβάζεται εις Επιτροπήν συγκροτουμένην υπό ενός Πλοιάρχου Ιατρού ως Προέδρου και δύο Πλοιάρχων η Αντιπλοιάρχων Ιατρών ως μελών, απάντων μετά ψήφου. 2.Της ως άνω Επιτροπής μετέχει άνευ ψήφου προς παροχήν συμβουλευτικής γνώμης και ο αρχαιότερος Υγειονομικός Αξιωματικός του τμήματος ειδικότητος του Νοσοκομείου του νοσηλεύοντος τον ασθενή, ούτινος κρίνεται η ανάγκη παρατάσεως της νοσηλείας. 3.Γραμματεύς της Επιτροπής ορίζεται κατώτερος Αξιωματικός τηρών τα πρακτικά αυτής. 4.Η συγκρότησις της Επιτροπής ενεργείται δι΄ υπουργικής διαταγής, η δε εκάστοτε σύγκλησις αυτής τη αιτήσει των Ναυτικών Νοσοκομείων. 5.Κατά τας συνεδριάσεις της Επιτροπής τηρούνται πρακτικά. Ο Πρόεδρος του Υπουργικού Συμβουλίου θέλει δημοσιεύσει και εκτελέσει το παρόν Δ/μα. Σελ. 220(α) Τεύχος 478-Σελ. 92 37.Δ.α.4 Υγειονομικές Επιτροπές Ναυτικού 